Det 19-årige stortalent i speedway Mikkel. B. Andersen er blevet udtaget til landsholdet af træner Hans Nielsen. I første omgang er Mikkel B. Andersen, der til daglig står i lære ved Peugeot i Bejstrup ved Fjerritslev, udtaget til den ni mand store bruttotrup, og kun fem kørere skal på banen når landsholdet 23. juli kører VM-semifinale i Vojens. Man skulle derfor tro, at Mikkel B. Andersens chancer for at komme på banen er spinkle, men de er cirka 50/50, for den ene af de fem pladser er nemlig reserveret til en U/21-kører. Og den plads har Mikkel B. Andersen kun en konkurrent til: Frederik Jakobsen. - Frederik er en dygtig kører men jeg er både lidt ældre og lidt mere erfaren end ham. Så jeg håber, jeg kan tage den femte U/21 plads på holdet, siger Mikkel B. Andersen. Kvalificerer landsholdet sig fra semifinalen skal der 30. juli køres finale i Manchester.
Mikkel B. Andersen er udtaget som en del af landstræner Hans Nielsens bruttotrup.